
ОБЩИНСКИ СЪВЕТ ГР.БЯЛА, ОБЛАСТ ВАРНА

ПРОТОКОЛ
№  34
гр.Бяла, 29.01.2026 г.

Днес, 29.01.2026 година, в заседателната зала на Общински културен институт /Музей/, от 16:31 часа се проведе    заседание на ОбС гр. Бяла, област Варна.
На заседанието присъстваха 9 общински съветници. По уважителни причини отсъстваха Павлина Юриева и Марияна Неделчева.
Председателят на ОбС откри заседанието и подложи на гласуване следния 

ДНЕВЕН РЕД 

1. Предложение от Кмета на Община Бяла с Вх. № 1/ 07.01.2026 г. относно закупуване на абонаментни карти за работниците в звената към другите дейности при Община Бяла за всеки месец през 2026 г. по линията Бяла – Горица – Господиново –Дюлино – Попович – Бяла от общинската транспортна схема, утвърдена с Решение № 83-639/ 25.08.2011 г. на ОбС – Бяла;
2. Предложение от Кмета на Община Бяла с Вх. № 2/ 08.01.2026 г. относно одобряване на нова структура и обща численост на Общинска администрация – Бяла;
3. Предложение от Кмета на Община Бяла с Вх. № 3/ 08.01.2026 г. относно приемане на извършените инвестиции от „Водоснабдяване и канализация – Варна“ ООД през 2025 г.;
4. Предложение от Кмета на Община Бяла с Вх. № 4/ 09.01.2026 г. относно Прехвърляне от фонд „ведомствени” във фонд „за настаняване под наем на граждани с установени жилищни нужни” на общинско жилище, находящо се в многофамилна жилищна страда на четири етажа, с идентификатор 07598.303.296.l по КККР на гр. Бяла, област Варна, одобрени със Заповед № РД 18-47/ 18. 08. 2006 г. на Изпълнителния директор на АК, със застроена площ от 244 кв. м, разположена в ПИ 07598.303.296, с административен адрес: гр. Бяла, ул. „Андрей Премянов” № 10.
5. Предложение от Кмета на Община Бяла с Вх. № 5/ 09.01.2026 г. относно отчет за извършените разходи за командировки и получени средства за командировъчни пари от Кмета на Община Бяла и Председателя на Общински съвет – гр. Бяла за четвъртото тримесечие на 2025 г.;
6. Предложение от Кмета на Община Бяла с Вх. № 7/ 14.01.2026 г. относно приемане на годишна програма за управление и разпореждане с имоти – общинска собственост на Община Бяла, Област Варна за 2026 г.;
7. Предложение от Кмета на Община Бяла с Вх. № 8/ 15.01.2026 г.  относно бюджетни разплащания на Община Бяла през 2026 година до приемане на Бюджета на Община Бяла за 2026 година;
8. Годишно докладване от Кмета на Община Бяла с Вх. № 9/ 16.01.2026 г.  за дейността на Одитния комитет през предходната 2025 г.;
9. Предложение от Кмета на Община Бяла с Вх. № 10/ 19.01.2026 г.  относно приемане на План за действие за общински концесии на Община Бяла, Област Варна за периода 2026 – 2027 година;
10. Предложение от Кмета на Община Бяла с Вх. № 11/ 19.01.2026 г.  относно предоставяне на концесия по експлоатация и поддръжка на обект: „Автогара Бяла“ на общинско търговско дружество с ограничена отговорност, с наименование „БЯЛА ТЕХ АКТИВ“ ЕООД (на латиница – BYALA TECH ACTIV);
11. Годишен отчет от Кмета на Община Бяла с Вх. № 12/ 19.01.2026 г.  относно изпълнение на Програмата за управление на Община Бяла за мандат 2023 -2027 г.;
12. Предложение от Кмета на Община Бяла с Вх. № 13/ 20.01.2026 г.  относно приемане на Програма за развитие на читалищната дейност в община Бяла за 2026 г.;
13. Предложение от Кмета на Община Бяла с Вх. № 14/ 20.01.2026 г.  относно даване на съгласие за придобиване на дълготраен материален актив.;
14. Други ;
14.1. Предложение от Кмета на Община Бяла с Вх. № 16/ 20.01.2026 г.  относно провеждане на публичен търг с тайно наддаване за продажба на недвижим имот – частна общинска собственост, съгласно АОС № 1863 от 02.09.2022 г. 
15. Изказвания, питания, становища и предложения на граждани.

С 9 гласа „ ЗА“ ОбС прие следния
ДНЕВЕН РЕД 

1. Предложение от Кмета на Община Бяла с Вх. № 1/ 07.01.2026 г. относно закупуване на абонаментни карти за работниците в звената към другите дейности при Община Бяла за всеки месец през 2026 г. по линията Бяла – Горица – Господиново –Дюлино – Попович – Бяла от общинската транспортна схема, утвърдена с Решение № 83-639/ 25.08.2011 г. на ОбС – Бяла;
2. Предложение от Кмета на Община Бяла с Вх. № 2/ 08.01.2026 г. относно одобряване на нова структура и обща численост на Общинска администрация – Бяла;
3. Предложение от Кмета на Община Бяла с Вх. № 3/ 08.01.2026 г. относно приемане на извършените инвестиции от „Водоснабдяване и канализация – Варна“ ООД през 2025 г.;
4. Предложение от Кмета на Община Бяла с Вх. № 4/ 09.01.2026 г. относно Прехвърляне от фонд „ведомствени” във фонд „за настаняване под наем на граждани с установени жилищни нужни” на общинско жилище, находящо се в многофамилна жилищна страда на четири етажа, с идентификатор 07598.303.296.l по КККР на гр. Бяла, област Варна, одобрени със Заповед № РД 18-47/ 18. 08. 2006 г. на Изпълнителния директор на АК, със застроена площ от 244 кв. м, разположена в ПИ 07598.303.296, с административен адрес: гр. Бяла, ул. „Андрей Премянов” № 10.
5. Предложение от Кмета на Община Бяла с Вх. № 5/ 09.01.2026 г. относно отчет за извършените разходи за командировки и получени средства за командировъчни пари от Кмета на Община Бяла и Председателя на Общински съвет – гр. Бяла за четвъртото тримесечие на 2025 г.;
6. Предложение от Кмета на Община Бяла с Вх. № 7/ 14.01.2026 г. относно приемане на годишна програма за управление и разпореждане с имоти – общинска собственост на Община Бяла, Област Варна за 2026 г.;
7. Предложение от Кмета на Община Бяла с Вх. № 8/ 15.01.2026 г.  относно бюджетни разплащания на Община Бяла през 2026 година до приемане на Бюджета на Община Бяла за 2026 година;
8. Годишно докладване от Кмета на Община Бяла с Вх. № 9/ 16.01.2026 г.  за дейността на Одитния комитет през предходната 2025 г.;
9. Предложение от Кмета на Община Бяла с Вх. № 10/ 19.01.2026 г.  относно приемане на План за действие за общински концесии на Община Бяла, Област Варна за периода 2026 – 2027 година;
10. Предложение от Кмета на Община Бяла с Вх. № 11/ 19.01.2026 г.  относно предоставяне на концесия по експлоатация и поддръжка на обект: „Автогара Бяла“ на общинско търговско дружество с ограничена отговорност, с наименование „БЯЛА ТЕХ АКТИВ“ ЕООД (на латиница – BYALA TECH ACTIV);
11. Годишен отчет от Кмета на Община Бяла с Вх. № 12/ 19.01.2026 г.  относно изпълнение на Програмата за управление на Община Бяла за мандат 2023 -2027 г.;
12. Предложение от Кмета на Община Бяла с Вх. № 13/ 20.01.2026 г.  относно приемане на Програма за развитие на читалищната дейност в община Бяла за 2026 г.;
13. Предложение от Кмета на Община Бяла с Вх. № 14/ 20.01.2026 г.  относно даване на съгласие за придобиване на дълготраен материален актив.;
14. Други ;
14.1. Предложение от Кмета на Община Бяла с Вх. № 16/ 20.01.2026 г.  относно провеждане на публичен търг с тайно наддаване за продажба на недвижим имот – частна общинска собственост, съгласно АОС № 1863 от 02.09.2022 г. 
15. Изказвания, питания, становища и предложения на граждани.

По т. 1 от ДР: Предложение от Кмета на Община Бяла с Вх. № 1/ 07.01.2026 г. относно закупуване на абонаментни карти за работниците в звената към другите дейности при Община Бяла за всеки месец през 2026 г. по линията Бяла – Горица – Господиново –Дюлино – Попович – Бяла от общинската транспортна схема, утвърдена с Решение № 83-639/ 25.08.2011 г. на ОбС – Бяла;
Йордан Чернев - Секретар на Община : Уважаеми дами и господа общински съветници, постъпила е докладна с вх.№ РД 08 00 – 1 / 05.01.2026г. от Георги Баналиев – Ръководител Звено БКС  към другите дейности при  Община Бяла, с която съм уведомен, че повечето от работниците в звената към другите дейности при  Община Бяла, пътуват до работното място в гр. Бяла  от останалите населени места в общината, и с цел безпроблемната работа на същите  е наложително да се закупуват всеки месец през 2026 г. до 15 абонаментни карти /в зависимост от пътуващите работници/ за работниците в звената към другите дейности при  Община Бяла от превозвача Варна – Бус 2000 ООД по линията Бяла – Горица – Господиново – Дюлино – Попович – Бяла от общинската транспортна схема утвърдена с Решение  № 83-639/ 25.08.2011 г. на ОбС – Бяла. 

В предвид горното, с настоящото Кметът предлага да бъде одобрено  закупуването до 15 месечни абонаментни карти за всеки  месец през 2026г.  за работниците в звената към другите дейности при  Община Бяла.

С 9 гласа ,,ЗА“ (Анастас Трендафилов, Николай Георгиев,                       Василена Баналиева, Блага Янакиева, Христина Койчева, Деян  Янчев, Анастасия  Трецкова, Александър  Дойчев и д-р Георги Иванов), ОбС гр. Бяла прие 

РЕШЕНИЕ  № 34- 267
На основание чл.21, ал.1, т.6 и ал.2 от  Закона за местното самоуправление, Общински съвет Бяла реши:
1. ОДОБРЯВА закупуването до 15 месечни абонаментни карти за работниците в звената към общинска администрация за всеки  месец през 2026г. по линията Бяла – Горица – Господиново – Дюлино – Попович – Бяла от общинската транспортна схема утвърдена с Решение  № 83-639/ 25.08.2011 г. на ОбС – Бяла.

2. Разходите да се отнасят, съобразно принадлежността на пътуващите  работници по съответни дейности от Единната бюджетна класификация /ЕБК/ по бюджета на община Бяла.

Възлага на Кмета на Община Бяла  изпълнение на решението.

По т. 2 от ДР:  Предложение от Кмета на Община Бяла с Вх. № 2/ 08.01.2026 г. относно одобряване на нова структура и обща численост на Общинска администрация – Бяла;
Анастас Трендафилов даде думата на вносителя. 
Йордан Чернев  – Секретар на Община Бяла: Уважаеми дами и господа общински съветници, Към настоящия момент структурата и  общата численост на общинска администрация (ОбА) – Бяла, одобрена с Решение № 37 – 299 / 21.12.2021 г. на ОбС – Бяла, последно изменена с Решение № 7-48 / 22.02.2024 г. на ОбС - Бяла е 42 щатни бройки. 

 Съгласно Устройствен правилник утвърден с моя заповед № РД 07 00 – 117 / 01.03.2024г., Общинска администрация Бяла е организирана в  три  дирекции – една дирекция  обща администрация и  две  дирекции  специализирана администрация. Общата  администрация  включва Дирекция „Канцелария, административно правно и информационно обслужване„ (КАПИО), а специализираната администрация включва дирекция „Регионално развитие, архитектура, благоустрояване и околна среда“ (РРАБОС) и дирекция „ Инвестиционна политика, туризъм, култура, младежки дейности и спорт“ (ИПТКМДС). Извън дирекции на пряко подчинение на Кмета на Община Бяла са 8 щатни бройки за заемане на длъжностите Секретар на община, Главен архитект на община, Специалист "Сигурността на информацията, ОМП и ЗН", Финансов контрольор, Ръководител вътрешен одит, вътрешен одитор, юрисконсулт и главен счетоводител. Освен това в общата численост влизат и 7 щатни бройки за заемане от изборни длъжности и органи по чл. 19 от закона за администрацията и техните заместници, а именно: Кмет на Община, Заместник - Кмет на Община – 2 щатни бройки, Кмет на кметство с. Попович, Кметски наместник с. Горица, Кмет на кметство с. Господиново и Кмет на кметство с. Дюлино.

Общинската администрация е териториална администрация на изпълнителната власт, която осигурява изпълнението на законите, подзаконовите нормативни актове, решенията на общинския съвет, подпомага кмета на общината при осъществяване на правомощията му, осигурява технически дейността му, подпомага общинския съвет и осигурява дейността му, извършва административни услуги при спазване на принципите на законност, бързина, достъпност и икономичност на производството по предоставянето на тези услуги и спазва изискванията за качествено и удобно за физическите и юридическите лица комплексно административно обслужване. Общата администрация основно подпомага осъществяването на правомощията на Кмета на Общината като ръководител на общинска администрация, създава условия за осъществяване на дейността на специализираната администрация и извършва техническите дейности по административното обслужване на гражданите, физическите и юридическите лица. Числеността на персонала в нея  е до 35 на сто от общата численост на персонала в общинската администрация, а именно 12 щатни бройки, организирани в една дирекция „Канцелария, административно правно и информационно обслужване„ (КАПИО). Специализираната администрация подпомага осъществяването на правомощията на Кмета на Общината, свързани с неговата компетентност. Тя включва до 70 на сто от общата численост на персонала в общинската администрация, като към момента е 15 щатни бройки и е организирана разпределени в две дирекции - дирекция „Регионално развитие, архитектура, благоустрояване и околна среда“ (РРАБОС)   – 7 щатни бройки и дирекция „ Инвестиционна политика, туризъм, култура, младежки дейности и спорт“ (ИПТКМДС) - 8 щатни бройки. 

Към настоящия момент от 42 щатни бройки на общинска администрация, пет от тях са незаети.
След обстоен анализ на състоянието на общинска администрация, относно изпълнението на възложените дейностите по сфери и области на всяка една от дирекциите, се установи, че има дублиране / размиване на контролните и изпълнителните функции в много важни аспекти, свързани с управлението на общинска собственост, събирането на частни вземания, управлението и осчетоводяването на проектите изпълнявани по европейски и национални програми и др. Така структурирана специализирана администрация  не успява в пълен обем да подпомага осъществяването на правомощията на Кмета на Общината, свързани с неговата компетентност по всички специални закони в това число законови права и задължения. Направен бе и анализ на трайно незаетите щатни бройки в администрацията. В сегашната структура има свободни незаети бройки за длъжности, които не биха допринесли за съществено подобряване на ефективността в работата на администрацията. В момента съществени затруднения се изпитват основно в звената работещи по кандидатстването, управлението и отчитането на  общински проекти по съответните европейски и национални програми, и тези отговорни с провеждането на съответните обществени поръчки предвидени в предварителни план – графици. Към момента в дирекция „ Инвестиционна политика, туризъм, култура, младежки дейности и спорт“ (ИПТКМДС), има щатни бройки  заети от служители занимаващи се с установяване и събиране на публични задължения вместо със счетоводна дейност свързана с изпълнението на проектите. В дирекцията няма други свободни бройки за заемане от други служители. Освен това отчитам, че в дирекция „Канцелария, административно правно и информационно обслужване„ (КАПИО), има две щатни бройки заети от счетоводители, които би следвало да подпомагат дейността на дирекция „ Инвестиционна политика, туризъм, култура, младежки дейности и спорт“ (ИПТКМДС).  Считам, че  служителите ангажирани със счетоводна дейност в това число и главния счетоводител, е необходимо да бъдат отделени в самостоятелна дирекция заедно със служителите отговорни за кандидатстването, управлението и отчитането на  общински проекти по съответните европейски и национални програми и провеждането на съответните обществени поръчки свързани с тях. Също така е редно да се закрие предвидената щатна бройка за втори заместник – кмет, която към момента се явява трайно незаета.

Във връзка с горното е разработен проект на  нова структура при запазване на общата численост на Общинска администрация – Бяла от 42 щ. бр.,  с цел нейното оптимизиране и ефективна работа при подпомагането на Кмета на Общината, Заместник – Кмета, и Секретаря, Кметовете на кметства и Кметският наместник при изпълнение на техните правомощия и при осъществяването административното обслужване на физическите и юридическите лица. 

Съгласно новата структура общинска администрация ще бъде  организирана отново в  три дирекции - дирекция „Канцелария, административно правно и информационно обслужване„ (КАПИО) - обща администрация, дирекция „Регионално развитие, архитектура, благоустрояване и околна среда“ (РРАБОС)  и дирекция „ Инвестиционна политика, бюджет и финанси“ (ИПБФ) – специализирана администрация.  Общия щат на „Специализирана администрация“ ще бъде от 16 шестнадесет щатни бройки, разпределени в две дирекции - дирекция „Регионално развитие, архитектура, благоустрояване и околна среда“ (РРАБОС)   – 7 щатни бройки и дирекция „ Инвестиционна политика, бюджет и финанси“ (ИПБФ) - 9 щатни бройки. Основни области на дейност на Дирекция „Регионално развитие, архитектура, благоустрояване и околна среда“ (РРАБОС)   ще бъдат устройство на територията и екология, а на Дирекция „ Инвестиционна политика, бюджет и финанси“ (ИПБФ) областите на дейност ще са инвестиционна политика, управление на проекти, обществени поръчки, бюджет, счетоводна дейност и записи / финанси.

Общата администрация организирана в дирекция „Канцелария, административно правно и информационно обслужване„ (КАПИО) ще бъде отново с обща численост от 12 щатни бройки. Основните области на дейност ще бъдат административно обслужване, документооборот, гражданска регистрация, местни данъци и такси, установяване и събиране на публични задължения и подпомагане на нотариалното производство.

Извън дирекции на пряко подчинение на Кмета на Община Бяла, ще бъдат  щатни бройки за заемане на длъжностите Секретар на община, Главен архитект на община, „Специалист по Сигурността на информацията, ОМП   и ЗН", Финансов контрольор, Ръководител вътрешен одит, вътрешен одитор, юрисконсулт и Секретар на местна комисия за борба срещу противообществените прояви на малолетните и непълнолетните.  Допълнително към тях се предвиждат 6 щатни бройки за заемане от изборни длъжности и органи по чл. 19 от закона за администрацията и техните заместници, а именно: Кмет на Община, Заместник - Кмет на Община, Кмет на кметство с. Попович, с. Господиново, с. Дюлино и Кметски наместник с. Горица, така общата численост на администрацията ще бъде отново в рамките на  42 щатни бройки.

По този начин освен ефективна работа на общинска администрация, ще бъде постигнат необходимия финансов и икономическия ефект от оптимизирането на общата численост на персонала. 

С 9 гласа ,,ЗА“ (Анастас Трендафилов, Николай Георгиев,                   Василена Баналиева, Блага Янакиева, Христина Койчева, Деян Янчев, Анастасия Трецкова, Александър Дойчев и д-р Георги  Иванов), ОбС гр. Бяла прие 

РЕШЕНИЕ  № 34- 268

На основание чл. 21, ал. 1, т. 2 от ЗМСМА, Общински съвет – Бяла реши : ОДОБРЯВА  структура и обща численост на Общинска администрация – Бяла от 42 щатни бройки, организирани както следва:  

	ИЗБОРНИ ДЛЪЖНОСТИ И ОРГАНИ ПО ЧЛ. 19 ОТ ЗАКОНА ЗА АДМИНИСТРАЦИЯТА И ТЕХНИТЕ ЗАМЕСТНИЦИ
	6 щатни бр.

	1. Кмет на община


2. Зам.кмет на община


3. Кмет на кметство с. ПОПОВИЧ


4. КМЕТ НА КМЕТСТВО С. ГОСПОДИНОВО

5. КМЕТ НА КМЕТСТВО С. ДЮЛИНО

6. Кметски наместник С. ГОРИЦА
	

	ОБЩИНСКА АДМИНИСТРАЦИЯ БЯЛА

	36 щатни бр.

	1. ПРЯКО ПОДЧИНЕНИ НА КМЕТА НА ОБЩИНАТА



	1.
Секретар на община


2.             Гл.архитект
                

3.
Специалист "Сигурност"


4.
Финансов контрольор


5.
Ръководител вътрешен одит    

6.
Вътрешен одитор


7.             Секретар на местна комисия за борба срещу   противообществените прояви на малолетните и непълнолетните

8.             Юрисконсулт                    
	8 щатни бр.

	2. ОБЩА АДМИНИСТРАЦИЯ

	Дирекция „Канцелария, административно-правно и информационно обслужване” (КАПИО)


	12 щатни бр.

	3. СПЕЦИАЛИЗИРАНА АДМИНИСТРАЦИЯ

	Дирекция „Регионално развитие, архитектура, благоустрояване и околна среда“ (РРАБОС)   
	7 щатни бр.

	Дирекция „ Инвестиционна политика, бюджет и финанси“ (ИПБФ)
	9 щатни бр.

	

	Обща численост 
	42 щатни бр.


Възлага на Кмета на Община Бяла, Област Варна да предприеме  необходимите действия за изпълнение на решението, като утвърди нов устройствен правилник и  длъжностно разписание на ОбА. 

По т. 3 от ДР : Предложение от Кмета на Община Бяла с Вх. № 3/ 08.01.2026 г. относно приемане на извършените инвестиции от „Водоснабдяване и канализация – Варна“ ООД през 2025 г.;
Г-н Трендафилов даде думата на вносителя  .
Йордан Чернев – Секретар на Община Бяла: Уважаеми дами и господа общински съветници, в Община Бяла е постъпило писмо с вх. № РД 70 00 – 1572/19.12.2025г. от „Водоснабдяване и канализация - Варна“ ООД, към който са приложени протоколи, в които са обективирани изпълнените инвестиции през 2025 г., в обекти публична общинска собственост на община Бяла. Същите са изготвени на основание  чл.7, т. 7.4 от сключения договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги между  Асоциацията по ВиК на обособената територия, обслужвана от „Водоснабдяване и канализация - Варна“ ООД, Варна и Водоснабдяване и канализация - Варна“ ООД, съгласно който отчитането на инвестициите в публични активи извършени за сметка на оператора се извършва веднъж годишно, в случая  активи - публична общинска собственост на територията на община Бяла. 

Инвестициите в активи ПОС следва да бъдат приети от Община Бяла, като кметът на общината предприеме действия по предоставянето им на общинския съвет с предложение за приемането им. 

С 9 гласа ,,ЗА“ (Анастас Трендафилов, Николай Георгиев,  Василена Баналиева, Блага Янакиева, Христина Койчева, Деян Янчев, Анастасия Трецкова, Александър Дойчев и д-р Георги Иванов), ОбС гр. Бяла прие 

РЕШЕНИЕ  № 34- 269

На основание чл. 21, ал. 1, т. 8 от ЗМСМА и чл. 8, ал. 1 от ЗОС, във връзка с чл. 19, ал. 1, т. 4, б. „а” и б. „б”  от Закона за водите, както и в изпълнение на Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги, Общински съвет-Бяла,

 РЕШИ:

Одобрява и приема инвестиция в размер 488 079,93 (четиристотин осемдесет и осем хиляди седемдесет и девет лева и деветдесет и три стотинки) лв. без ДДС, представляваща активи - публична общинска собственост, извършена от „Водоснабдяване и канализация - Варна“ ООД през 2025г.

Упълномощава кмета на община Бяла да подпише съответните приемо-предавателни протоколи. 

По т.4. от ДР: Предложение от Кмета на Община Бяла с Вх. № 4/ 09.01.2026 г. относно Прехвърляне от фонд „ведомствени” във фонд „за настаняване под наем на граждани с установени жилищни нужни” на общинско жилище, находящо се в многофамилна жилищна страда на четири етажа, с идентификатор 07598.303.296.l по КККР на гр. Бяла, област Варна, одобрени със Заповед № РД 18-47/ 18. 08. 2006 г. на Изпълнителния директор на АК, със застроена площ от 244 кв. м, разположена в ПИ 07598.303.296, с административен адрес: гр. Бяла, ул. „Андрей Премянов” № 10.
Анастас Трендафилов – Председател на ОбС даде думата на вносителя.
Йордан Чернев  – Секретар на Община Бяла: Уважаеми дами и господа общински съветници, Община Бяла е собственик на общинско жилище (Апартамент № **), находящо се в многофамилна жилищна страда на четири етажа, с идентификатор 07598.303.296.1 по КККР на гр. Бяла, област Варна одобрени със Заповед № РД 18-47/ 18. 08. 2006 г. на Изпълнителния директор на АК, със застроена площ от 244 кв. м, разположена в ПИ 07598.303.296, с административен адрес: гр. Бяла, ул. „Андрей Премянов” № 10, представляващо: самостоятелен обект в страда с идентификатор 0598.303.296.l.13, със застроена площ от 61.97 кв. м. За апартамента е съставен АчОС № 1674 от 23. 06. 2021 г., вписан в книгите за вписванията на 25. 06. 2021 г. под № 25, том XLVII, вх. регистър 17853, дело 10383.

На основание чл. 42, ал. 2 от Закона за общинската собственост с Решение № 20 – 137 от 30. 01. 2025 г., Общински съвет - Бяла е определил предназначението на гореописаното общинско жилище като ведомствено.

Съгласно чл. 42, ал. 1 от Закона за общинската собственост, по своето предназначение общинските жилища са за настаняване под наем на граждани с установени жилищни нужди, за продажба, замяна и обезщетяване на бивши собственици, чиито имоти са отчуждени за общински нужди, ведомствени и резервни. Предназначението на общинските жилища се определят от общинския съвет по предложение на кмета на Общината и могат да се променят съобразно потребностите в Общината.

В чл. 2, ал. 1 от Наредбата за условията и реда за установяване на жилищни нужди на гражданите, настаняване и продажба на общинско имущество на Община Бяла, приета с Решение на Общински съвет Бяла № 13 - 66/ 26. 04. 2012 г. , последно изм. с решение № 27 – 212 / 22. 04. 2021 г. е разписано, че „ Жилищата, собственост на Община Бяла, по своето предназначение биват:

1.
за настаняване под наем на граждани с установени жилищни нужди;

2.
за продажба, замяна и обезщетяване на бивши собственици, чиито имоти са отчуждени за общински нужди;

3.
ведомствени;

4.
резервни.

Съгласно  ал. 2 от същия член на Наредбата Общински съвет – Бяла определя по предложение на Кмета на Община Бяла, списък с вида и местонахождението на жилищата по ал. 1. Жилищата могат да променят предназначението си съгласно потребностите на Община Бяла.

След извършен обстоен анализ на потребностите считам за необходимо общинското жилище да бъде прехвърлено от фонд „ведомствени” във фонд „за настаняване под наем на граждани с установени жилищни нужни”[image: image1.jpg]



С 9 гласа ,,ЗА“ (Анастас Трендафилов, Николай Георгиев,  Василена Баналиева, Блага Янакиева, Христина Койчева, Деян  Янчев, Анастасия Трецкова, Александър Дойчев и д-р Георги Иванов), ОбС гр. Бяла прие 

РЕШЕНИЕ  № 34- 270

На основание чл. 21, ал. 1, т. 8 от ЗМСМА и чл. 42, ал. 2 от Закона за общинската собственост, във връзка с чл. 2, ал. 2 от Наредбата за условията и реда за установяване на жилищни нужди на гражданите, настаняване и продажба на общинско имущество на Община Бяла, приета с Решение на Общински съвет Бяла № 13 - 66/ 26. 04. 2012 г. , последно изменена с решение № 27 - 212 / 22. 04. 2021 г.

ОБЩИНСКИ СЪВЕТ - БЯЛА РЕШИ:

Прехвърля от фонд „ведомствени” във фонд „за настаняване под наем на граждани с установени жилищни нужни” общинско жилище (Апартамент № **) по АчОС № 1674 от 23. 06. 2021 г., вписан в книгите за вписванията на 25. 06. 2021 г. под № 25, том XLVII, вх. регистър 17853, дело 10383 находящо се в многофамилна жилищна страда на четири етажа, с идентификатор 07598.303.296.1 по КК.КР на гр. Бяла, област Варна одобрени със Заповед № РД 18-47/ 18. 08. 2006 г. на Изпълнителния директор на АК със застроена площ от 244 кв. м, разположена в ПИ 07598.303.296, с административен адрес: гр. Бяла, ул. „Андрей Премянов” № 10, представляващо: самостоятелен обект в сграда с идентификатор 07598.303.296.1.13, със застроена площ от 61.97 кв. м.

Възлага на Кмета на Община Бяла изпълнението на решението.

По т. 5. от ДР: Предложение от Кмета на Община Бяла с Вх. № 5/ 09.01.2026 г. относно отчет за извършените разходи за командировки и получени средства за командировъчни пари от Кмета на Община Бяла и Председателя на Общински съвет – гр. Бяла за четвъртото тримесечие на 2025 г.;
Г-н Трендафилов даде думата на вносителя. 
Милена Катрева - Панайотова – Зам. – кмет на  Община Бяла:  Уважаеми дами и господа общински съветници,  на основание чл.8, ал.4 от Наредбата за командировките в страната, след изтичането на всяко тримесечие се изготвя писмен отчет за получените командировъчни пари. Предвид горното, представям на Вашето внимание писмен отчет за получените командировъчни пари, в страна:

1. Отчет за командировките на Кмета на Община Бяла за периода 01.10.2025 г.-31.12.2025 год.

За посоченият период разходът за командировки в страната на Кмета на Община Бяла възлиза на 815,84 лева.

2. Съгласно чл. 6, ал. 1, т. 2  от Наредбата за служебните командировки и специализации в чужбина, заповедите за командировки или специализации в чужбина на кметовете на общини се издават от председателя на общинския съвет. През отчетния период 01.10.2025 г.-31.12.2025 год. са отчетени командировъчни разходи в размер на 1 674,72 лева., за работно посещение в Китай със задача участие в изложение за транспортна техника .

2. През отчетния период 01.10.2025 г.-31.12.2025 год., не са отчетени командировъчни разходи от Председателя на Общински Съвет град Бяла.

С 9 гласа ,,ЗА“ (Анастас Трендафилов, Николай Георгиев, Василена Баналиева, Блага Янакиева, Христина Койчева, Деян Янчев, Анастасия Трецкова, Александър Дойчев и д-р Георги Иванов), ОбС гр. Бяла прие 

РЕШЕНИЕ  № 34- 271

На основание   чл. 21, ал.2 от ЗМСМА и чл.8, ал.4 от Наредбата за командировките в страната, и чл. 6, ал. 1, т. 2 от Наредбата за служебните командировки и специализации в чужбина
Общински съвет – Бяла реши: ПРИЕМА 

1. Отчета за извършените разходи за командировки в страната от Кмета на Община Бяла за периода от 01.10.2025 г.-31.12.2025 год. в размер на  –  815,84 лв. 
2. Приема отчета за извършените разходи за командировки в чужбина от Кмета на Община Бяла за периода от 01.10.2025 г.-31.12.2025 год., в размер на  –  1 674,72 лв. 

По т. 6. от ДР: Предложение от Кмета на Община Бяла с Вх. № 7/ 14.01.2026 г. относно приемане на годишна програма за управление и разпореждане с имоти – общинска собственост на Община Бяла, Област Варна за 2026 г.;
Г-н Трендафилов даде думата на вносителя.

Йордан Чернев   – Секретар  на Община Бяла: Уважаеми дами и господа общински съветници, съгласно изискването на чл. 8, ал. 9 от Закона за общинската собственост Общинският съвет приема годишна програма за управление и разпореждане с имотите - общинска собственост, по предложение на кмета на Общината. Програмата е в изпълнение на Стратегията за управление и разпореждане с общинска собственост за периода 2024-2027 г. на Община Бяла, като основната й цел е реализиране на приоритетите за изпълнение на стратегията и съдържа:

1. прогноза за очакваните приходи и необходимите разходи, свързани с придобиването, управлението и разпореждането с имоти - общинска собственост;

2. описание на имотите, които Общината има намерение да предложи за предоставяне под наем, за продажба, за внасяне, като непарична вноска в капитала на търговски дружества, за учредяване на ограничени вещни права или за публично-частно партньорство;

3. описание на имотите, които Общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които Общината желае да получи в замяна;

4. описание на имотите, които Общината има намерение да придобие в собственост, и способите за тяхното придобиване;

5.  обектите, за изграждането на които е необходимо отчуждаване на частни имоти; 

6.  обектите от първостепенно  и приоритетно значение;

7.  други данни, определени от Общинския съвет.


Председателят на Общински съвет подложи така направеното предложение на гласуване. 
С 9 гласа ,,ЗА“ (Анастас Трендафилов, Николай Георгиев, Василена Баналиева, Блага Янакиева, Христина Койчева, Деян Янчев, Анастасия Трецкова, Александър Дойчев и д-р Георги Иванов), ОбС гр. Бяла прие 

РЕШЕНИЕ  № 34- 272

На основание чл. 21, ал. 1, т. 8 и ал. 2 от Закона за местното самоуправление и местната администрация, във връзка с чл. 8, ал. 9 от Закона за общинската собственост

Общински съвет – гр. Бяла РЕШИ:

1. Приема годишната програма за управление и разпореждане с имоти -общинска собственост на Община Бяла, Област Варна за 2026 г.

2. Възлага на Кмета на Община Бяла изпълнение на годишната програма.

По т. 7 от ДР: Предложение от Кмета на Община Бяла с Вх. № 8/ 15.01.2026 г.  относно бюджетни разплащания на Община Бяла през 2026 година до приемане на Бюджета на Община Бяла за 2026 година;
Г-н Трендафилов даде думата на вносителя.

Милена Катрева – Панайотова – Зам. – кмет на Община Бяла:  Уважаеми дами и господа общински съветници, съгласно чл.98, ал. 1 от ЗПФ, в случай, че до началото на бюджетната година държавният бюджет не е приет от Народното събрание, приходите по бюджета на общините се събират в съответствие с действащите закони, а разходите се извършват в размери не по-големи от размера на разходите за същия период на предходната година, и при спазване на фискалните правила на Закона за публичните финанси, с прилагане на правилата на чл. 11, ал. 2 от Закона за въвеждане на еврото в Република България.
В съответствие с разпоредбата на чл.3 от Закона, предоставянето на трансферите за обща субсидия за финансиране на делегираните от държавата дейности, за обща изравнителна субсидия, за зимно поддържане и снегопочистване и трансфери за други целеви разходи за местни дейности от държавния бюджет на общините ще се извършва съгласно разпоредбата на чл. 87, ал. 1 от ЗПФ.

В ДВ бр.113 от 23.12.2025 год., е публикуван Закон за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г., в чл. 3, ал.2 е указано, че когато приходите за съответния период са недостатъчни да покрият разходите и трансферите, лимитите за плащания се намаляват съразмерно до размера на приходите. Първостепенните разпоредители с бюджет приоритизират плащанията си, като разходите за заплати и социални плащания са приоритет и се изплащат в пълен размер. Достигнатите размери на основните месечни заплати към 31 декември 2025 г. в бюджетните организации не могат да бъдат намалявани или увеличавани в рамките на заеманата длъжност с изключение на заетите на минимална работна заплата и еднократна индексация в размер на натрупаната към 31 декември 2025 г. годишна инфлация за всички останали. 

С 9 гласа ,,ЗА“ (Анастас Трендафилов, Николай Георгиев, Василена Баналиева, Блага Янакиева, Христина Койчева, Деян  Янчев, Анастасия Трецкова, Александър Дойчев и д-р Георги Иванов), ОбС гр. Бяла прие 

РЕШЕНИЕ  № 34- 273

На основание чл. 21, ал.1, т. 6 и ал. 2 от Закона за местното самоуправление и местната администрация и във връзка с чл. 98 и чл. 129 от Закона за публичните финанси, Общински съвет Бяла:
1. ДАВА СЪГЛАСИЕ кмета на община Бяла при получаване на целеви трансфери от министерства и други институции да извършва разходи, в съответствие със сключени договори през 2025 година и процедури по които предстои сключване на договори до приемане на бюджета на Община Бяла за 2026 г.  

2. ДАВА СЪГЛАСИЕ Кмета на Община Бяла да предоставя субсидии на организациите с нестопанска цел при условията на чл. 98, ал. 1 от ЗПФ.  

3. ДАВА СЪГЛАСИЕ разходите по бюджета на община Бяла да се извършват в размери не по-големи от размера на разходите за същия период на 2025 г., до размера на средствата от преходния остатък от 2025 г. и размера на постъпилите приходи, помощи и дарения. 

5. ДАВА СЪГЛАСИЕ Кметът на общината да извършва плащания на погасителни вноски и лихви по кредити, съгласно клаузите по сключените договори и срокове.

6. ДАВА СЪГЛАСИЕ първостепенния разпоредител с бюджет-Община Бяла, чрез Кмета на общината да продължава извършването на разходи за помощи по решение на Общинския съвет в размер до 500 евро месечно.

7. ДАВА СЪГЛАСИЕ Кметът на Община Бяла да продължава отпускането на временни безлихвени заеми по сметките за средствата от Европейския съюз по проекти по оперативни програми с цел успешно реализиране и финализиране, съгласно сключените договори.

8. ДАВА СЪГЛАСИЕ Кметът на Общината да предоставя субсидии на второстепенните разпоредители с бюджет към Община Бяла, при спазване условията на 98, ал. 1 от ЗПФ.  

9. ДАВА СЪГЛАСИЕ Кметът на Общината при възстановяване на данък добавена стойност от НАП по приходната и/или разходната част да извършва разходи, в т.ч. капиталови, съгласно сключени договори през 2025 г.   

10. УТВЪРЖДАВА списък на длъжностите на лицата, които имат право на транспортни разходи  съгласно Приложение: 1.
11. Приходите по бюджета на общината се събират в съответствие с действащите закони.

На основание чл. 60, ал. 1 от АПК допуска предварително изпълнение на настоящото решение, със следните мотиви: Поради неприет бюджет на РБ за 2026г. Община Бяла е в невъзможност да изготви и внесе за приемане в Общински съвет Бюджет за 2026 г. С цел да се защитят обществените интереси и да се предотвратят последствия от дължими лихви и неустойки по договорите при неизвършени плащания в срок, забавяне и/или спиране изпълнението на някой от възложените или поети  ангажименти.

По т. 8 от ДР: Годишно докладване от Кмета на Община Бяла с Вх. № 9/ 16.01.2026 г.  за дейността на Одитния комитет през предходната 2025 г.;
Йордан Чернев – Секретар  на Община Бяла: Уважаеми дами и господа общински съветници, този доклад е за информация представен на Вашето внимание, знаете за Одитния комитет, по Ваше решение е проведена процедура, избран е такъв, знаете, че се застъпиха до края на тази година до 01.11.2025 г. беше старият Одитен комитет, в момента имаме нов. Просто изпълняват Закона за одита в публичния сектор и го представят, както до Кмета, така и до Председателя на ОбС. Съгласно него, не съм видял да има някакви констатирани несъответствия  и закононарушения.

С 9 гласа ,,ЗА“ (Анастас Трендафилов, Николай Георгиев, Василена Баналиева, Блага Янакиева, Христина Койчева, Деян Янчев, Анастасия Трецкова, Александър Дойчев и д-р Георги Иванов), ОбС гр. Бяла прие 

РЕШЕНИЕ  № 34- 274

На основание чл. 21,ал. 1, т. 23 от ЗМСМА и съгласно чл. 36, ал. 1 от Наредбата за процедурата за определяне на дейността на одитните комитети в организациите от публичния сектор, Общински съвет – Бяла

РЕШИ:

ПРИЕМА годишен доклад за дейността на Одитен комитет при Община Бяла, Област Варна за 2025 г. 

По т. 9 от ДР: Предложение от Кмета на Община Бяла с Вх. № 10/ 19.01.2026 г.  относно приемане на План за действие за общински концесии на Община Бяла, Област Варна за периода 2026 – 2027 година;
Г-н Трендафилов даде думата на вносителя.

Йордан Чернев – Секретар на Община Бяла: Уважаеми дами и господа общински съветници,  Съгласно изискването на чл. 8, ал. 9 от Закона за общинската собственост Общинският съвет приема план за действие за общинските концесии в съответствие със Закона за концесиите по предложение на кмета на общината.

Към настоящия момент Община Бяла не е предоставяла обекти/имоти общинска собственост по реда на Закона за концесиите и няма приет План от Общински съвет.

Предвид бъдещите намерения за развитие и управление на общинската собственост, бе изготвен План за действие за общински концесии на Община Бяла, Област Варна за периода 2026 – 2027 година.

Г-н Трендафилов даде думата за въпроси.  
С 9 гласа ,,ЗА“ (Анастас Трендафилов, Николай Георгиев, Василена Баналиева, Блага Янакиева, Христина Койчева, Деян Янчев, Анастасия Трецкова, Александър Дойчев и д-р Георги Иванов), ОбС гр. Бяла прие 

РЕШЕНИЕ  № 34- 275

На основание чл. 21, ал. 1, т. 8 и ал. 2 от Закона за местното самоуправление и местната администрация, във връзка с чл. 8, ал. 9 от Закона за общинската собственост, Общински съвет – гр. Бяла реши: ПРИЕМА План за действие за общински концесии на Община Бяла, Област Варна за периода 2026 – 2027 година.

Възлага на Кмета на Община Бяла изпълнение на плана.
По т. 10 от ДР.: Предложение от Кмета на Община Бяла с Вх. № 11/ 19.01.2026 г.  относно предоставяне на концесия по експлоатация и поддръжка на обект: „Автогара Бяла“ на общинско търговско дружество с ограничена отговорност, с наименование „БЯЛА ТЕХ АКТИВ“ ЕООД (на латиница – BYALA TECH ACTIV);
Г- н Трендафилов даде думата на вносителя. 
Йордан Чернев – Секретар на Община Бяла: Уважаеми дами и господа общински съветници, с решение № 18 - 121 / 28.11.2024г. на Общински съвет – Бяла, бе дадено съгласие за учредяване на еднолично търговско дружество с ограничена отговорност, с наименование “БЯЛА ТЕХ АКТИВ“ ЕООД (на латиница – BYALA TECH ACTIV). След приключване на утвърдената конкурсна процедура с друго Ваше решение № 22 - 147 / 27.02.2025г., беше определен Управител на БЯЛА ТЕХ АКТИВ ЕООД и му се възложи да извърши всички правни и фактически действия за вписване на дружеството в Търговския регистър и регистъра на юридическите лица с нестопанска цел към Агенцията по вписванията, при спазване на сроковете и условията, предвидени в Закона за търговския регистър и приложимото национално законодателство.

Към момента БЯЛА ТЕХ АКТИВ ЕООД Търговския регистър и регистъра на юридическите лица с нестопанска цел към Агенцията по вписванията с ЕИК 208234384 и седалище и адрес на управление: гр. Бяла, ул. Андрей Премянов № 29. 

Един от основните предмети на дейност на дружеството е  извършване на услуги по управление на активи – общинска собственост, техническа инфраструктура и инфраструктурни обекти.

  
Във връзка с предстояща категоризация на Автогара – гр. Бяла, представляваща сграда с идентификатор 07598.303.1004.2 по КККР на гр. Бяла, област Варна, със ЗП от 271.00 кв. м и с РЗП от 315.90 кв. м, с предназначение – сграда на транспорта, разположена в поземлен имот с идентификатор 07598.303.1004, с площ от 1 000 кв. м, с административен адрес: гр. Бяла, ул. Михаил Иванов № 20, публична общинска собственост по АОС № 2204 от 14.01.2026 г.   е необходимо да бъдат предприети действия по разработване и утвърждаването на общинска транспортна схема по смисъла и реда на Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси, както и осъществяване на цялостен контрол на отчетността на изпълнители по съществуващи/утвърдени линии от общинската и областната транспортна схема.

Считам, че БЯЛА ТЕХ АКТИВ ЕООД е създадено именно с цел управлението на подобни общински обекти и същия следва да му бъде предоставен по реда на чл. 26 от Закона за концесиите, за което е разработен проект на договор със срок на концесията от пет години. Концесията е предвидена и в Бизнес програма на Бяла Тех Актив ЕООД за периода 2025 -2027 г. приета с решение № 33 – 263 / 23.12.2025 г. на Общински съвет – Бяла.
Съгласно чл. 40, ал.1 от Закона за концесиите „ Политиката за общински концесии се определя от съответния общински съвет, който приема с решение план за действие за общинските концесии, и се изпълнява от кмета на общината“. Също така Общинският съвет одобрява преди тяхното издаване решенията на кмета на общината за откриване и за прекратяване на процедурите за определяне на концесионер и за изменение или отказ за изменение и за прекратяване на концесионните договори, независимо от вида на концесията.

В конкретния случай на възлагане Закона за концесиите  не се прилага, но въпреки всичко е необходимо Вашето одобрение в качеството Ви на компетентен по определяне на Политиката за общински концесии.  

С 9 гласа ,,ЗА“ (Анастас Трендафилов, Николай Георгиев, Василена Баналиева, Блага Янакиева, Христина Койчева, Деян Янчев, Анастасия Трецкова, Александър  Дойчев и д-р Георги  Иванов), ОбС гр. Бяла прие 

РЕШЕНИЕ  № 34- 276

На основание чл.21, ал.1, т. 8 от ЗМСМА, чл.26 и чл. 40, ал.1 от Закона за концесиите, 

Общински съвет – Бяла реши:

1. ДАВА СЪГЛАСИЕ да се предоставят обект „Автогара Бяла“ представляващ поземлен имот с идентификатор 07598.303.1004 по КККР на гр. Бяла, област Варна, с площ от 1 000 кв. м, представляващ УПИ XXV в кв. 53 по регулационния план на гр. Бяла, ведно с изградената в него сграда с идентификатор 07598.303.1004.2, със ЗП от 271.00 кв. м и с РЗП от 315.90 кв. м, с предназначение – сграда на транспорта, с административен адрес: гр. Бяла, ул. Михаил Иванов № 20 и поземлен имот с идентификатор 07598.303.200 по КККР на гр. Бяла в частта на обособените зони за паркиране и отдих в района на Автогара – Бяла, на концесия по експлоатация и поддръжка на общинско търговско дружество с ограничена отговорност, с наименование “БЯЛА ТЕХ АКТИВ“ ЕООД (на латиница – BYALA TECH ACTIV) ЕИК 208234384 със седалище и адрес на управление: гр. Бяла, ул. Андрей Премянов № 29 за срок от пет години.

2. ОДОБРЯВА проекта на договор за предоставяне на концесия по експлоатация и поддръжка на обекта  на общинско търговско дружество с ограничена отговорност “БЯЛА ТЕХ АКТИВ“ ЕООД. 

Възлага на Кмета на Община Бяла да сключи договор за концесия с БЯЛА ТЕХ АКТИВ“ ЕООД по реда на чл.26  от Закона за концесиите .

По т. 11 от ДР: Годишен отчет от Кмета на Община Бяла с Вх. № 12/ 19.01.2026 г.  относно изпълнение на Програмата за управление на Община Бяла за мандат 2023 -2027 г.;
Г-н трендафилов отбеляза, че всички имат отчета и даде думата за въпроси
Не бяха зададени въпроси по Годишния отчет от Кмета на Община Бяла.

По т. 12 от ДР: Предложение от Кмета на Община Бяла с Вх. № 13/ 20.01.2026 г.  относно приемане на Програма за развитие на читалищната дейност в община Бяла за 2026 г.;
Г- н Трендафилов даде думата за въпроси.

Общинските съветници отбелязаха, че няма към кого да зададат въпросите си. 
Христина Койчева – общински съветник: Вчера се запознахме с отчета за 2025 г. и с плана за 2026 г. Сега по памет, ако някой иска да ме попита нещо, мога да се опитам да отговоря. 
Г- н Трендафилов  и г-жа Блага Янакиева казаха, че не е редно.

Г-жа Койчева каза, че е запозната с нещата, които изглеждали добре, но не е упълномощена да докладва. 

Г-н Трендафилов отбеляза, че не може така да се процедира, с което г-жа Койчева се съгласи. 
С 4 гласа ,,ЗА“ (Анастас Трендафилов, Николай Георгиев,  Христина Койчева и д-р Георги Иванов) и 5 гласа „ВЪЗДЪРЖАЛ СЕ“ (Деян Янчев, Александър Дойчев, Анастасия Трецкова, Василена Баналиева и Блага  Янакиева), ОбС гр. Бяла  

НЕ ПРИЕМА решение по предложение от Кмета на Община Бяла с Вх. № 13/ 20.01.2026 г.  относно приемане на Програма за развитие на читалищната дейност в община Бяла за 2026 г.
По т. 13 от ДР: Предложение от Кмета на Община Бяла с Вх. № 14/ 20.01.2026 г.  относно даване на съгласие за придобиване на дълготраен материален актив.
Йордан Чернев – Секретар на Община Бяла: По силата на договор за дарение № 20 – 6 / 15.01.2026г. на Община Бяла са предоставени средства в размер на 4 800 лева, като волята на дарителя с тях да бъде закупен  уред за фитнес залата в спортен комплекс „Черноморец“ – гр. Бяла. В тази връзка е направено проучване за цената на Комбиниран уред Impuls Adbuctor / Adductor IF 9308, и е установено, че цената на уреда възлиза на 2 454 евро / 4800 лева.

Предвид стойността на дълготрайния материален актив е необходимо решение на общински съвет за неговото закупуване.

В тази връзка Кметът предлага на Общински съвет град Бяла, да даде съгласие за придобиване на дълготраен материален актив Комбиниран уред Impuls Adbuctor / Adductor IF 9308 на стойност 2 454 евро / 4800 лева със средствата предоставени по договор за дарение № 20 – 6 / 15.01.2026г.
С 9 гласа ,,ЗА“ (Анастас Трендафилов, Николай Георгиев, Василена Баналиева, Блага Янакиева, Христина Койчева, Деян Янчев, Анастасия Трецкова, Александър Дойчев и д-р Георги Иванов), ОбС гр. Бяла прие 

РЕШЕНИЕ  № 34- 277

На основание чл.21, ал.1, т.6  и чл.21, ал.2 от  ЗМСМА, Общински съвет гр. Бяла реши: 
ДАВА СЪГЛАСИЕ за придобиване на дълготраен материален актив Комбиниран уред Impuls Adbuctor / Adductor IF 9308 на стойност 2 454 евро / 4800 лева със средствата предоставени по договор за дарение № 20 – 6 / 15.01.2026г.

Възлага на Кмета на община Бяла в изпълнение на решението и волята на дарителя да извърши всички необходими действия за придобиването на  Комбиниран уред Impuls Adbuctor / Adductor IF 9308.
По т. 14 Други от ДР:
14.1.: Предложение от Кмета на Община Бяла с Вх. № 16/ 20.01.2026 г.  относно провеждане на публичен търг с тайно наддаване за продажба на недвижим имот – частна общинска собственост, съгласно АОС № 1863 от 02.09.2022 г. 
Г-н Трендафилов даде думата на вносителя. 

Йордан Чернев – Секретар на Община Бяла:  Уважаеми дами и господа общински съветници, Община Бяла, Област Варна е собственик на недвижим имот частна – общинска собственост по АОС № 1863 от 09.09.2022 г., вписан в книгите за вписванията на 09.09.2022 г., том LХХIХ, № 16, дело № 17842, вх. рег. № 29782, представляващ поземлен имот с идентификатор 07598.83.105 по КККР на гр. Бяла, област Варна, одобрени със Заповед № РД - 18 - 47/ 18.08.2006 г. на Изпълнителния директор на АК, с площ от 73 кв.м, вид територия: урбанизирана, начин на трайно ползване: ниско застрояване (до 10 m), при граници на имота: ПИ 07598.83.104, ПИ 07598.83.151 и ПИ 07598.83.103.

Съгласно разпоредбата на чл. 35, ал. 1 от ЗОС, продажба на имоти и вещи - частна общинска собственост се извършва след решение на Общинския съвет от Кмета на Общината чрез публичен търг или публично оповестен конкурс.

С 9 гласа ,,ЗА“ (Анастас Трендафилов, Николай Георгиев, Василена Баналиева, Блага Янакиева, Христина Койчева, Деян Янчев, Анастасия Трецкова, Александър Дойчев и д-р Георги  Иванов), ОбС гр. Бяла прие 

РЕШЕНИЕ  № 34- 278

1.На основание чл. 21, ал. 1, т. 8 от ЗМСМА, чл. 35, ал. 1 от ЗОС и във връзка с чл. 34, ал. 4 и чл. 35 от Наредбата за придобиване, управление и разпореждане с общинско имущество на територията на Община Бяла, Област Варна, приета с решение № 5 - 13/ 15.12.2011 г. на Общински съвет – гр. Бяла, последно изменена и допълнена с решение № 10 - 81/ 30.05.2024 г. на Общински съвет – гр. Бяла, 

ОБЩИНСКИ СЪВЕТ – БЯЛА РЕШИ:

Дава съгласие да се извърши публичен търг с трайно наддаване за продажба на недвижим имот - частна общинска собственост, съгласно АОС № 1863 от 09.09.2022 г., вписан в книгите за вписванията на 09.09.2022 г., том LХХIХ, № 16, дело № 17842, вх. рег. № 29782, представляващ поземлен имот с идентификатор 07598.83.105 по КККР на гр. Бяла, област Варна, одобрен със Заповед № РД - 18 - 47/ 18.08.2006 г. на Изпълнителния директор на АК, с площ от 73 кв. м, вид територия: урбанизирана, начин на трайно ползване: ниско застрояване (до 10 m), при граници на имота: ПИ 07598.83.104, ПИ 07598.83.151 и ПИ 07598.83.103, при начална тръжна цена 2 800.00 (две хиляди и осемстотин) евро.

Данъчната оценка на недвижимия имот, съгласно удостоверение № 137/ 22.01. 2026 г. издадено МДТ при община Бяла е в размер на 1 175.72 (хиляда сто седемдесет и пет евро и седемдесет и две евроцента) евро.

Пазарната оценка на горепосочения недвижим имот, определена от лицензиран оценител „Велинов консулт“ ЕООД, възлиза на 2 800.00(две хиляди и осемстотин) евро.

Възлага на Кмета на Община Бяла, Област Варна да извърши всички действия, необходими за изпълнение на решението.
Не бяха зададени въпроси, поради което заседанието на ОбС –Бяла беше закрито в 17:00 часа от Председателя на ОбС - Бяла -  Анастас Трендафилов.
АНАСТАС ТРЕНДАФИЛОВ
ПРЕДСЕДАТЕЛ ОбС-БЯЛА
Изготвил: 
Ася Железарова
Гл. експерт в дирекция РРАБОС
